CELEX: 62013TN0158
Language: fi
Date: 2013-03-15 00:00:00
Title: Asia T-158/13: Kanne 15.3.2013 — Iralco v. neuvosto

25.5.2013   
            
            
               FI
            
            
               Euroopan unionin virallinen lehti
            
            
               C 147/24
            
         Kanne 15.3.2013 — Iralco v. neuvosto
   (Asia T-158/13)
   2013/C 147/43
   Oikeudenkäyntikieli: englanti
   
      Asianosaiset
   
   
      Kantaja: Iralco (Teheran, Iran) (edustajat: solicitor S. Millar ja solicitor S. Ashley sekä barrister M. Lester)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 21.12.2012 annetun neuvoston päätöksen 2012/829/YUTP ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 21.12.2012 annetun neuvoston täytäntöönpanoasetuksen (EU) N:o 1264/2012 siltä osin kuin ne koskevat kantajaa ja
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan neuvosto ei perustellut asianmukaisesti tai riittävästi kantajan nimeämistä.
            
         
               2)
            
            
               Toinen kanneperuste, jonka mukaan neuvosto ei suojannut kantajan puolustautumisoikeuksia ja tehokasta oikeussuojaa.
            
         
               3)
            
            
               Kolmas kanneperuste, jonka mukaan neuvosto teki ilmeisen arviointivirheen, kun se katsoi, että luetteloon merkitsemisen edellytykset täyttyivät
            
         
               4)
            
            
               Neljäs kanneperuste, jonka mukaan neuvosto loukkasi kantajan nimeämistä koskevalla päätöksellään perusteettomasti ja suhteellisuusperiaatteen vastaisesti kantajan perusoikeuksia, mukaan lukien sen omaisuuden, liiketoiminnan ja maineen suojaa koskevaa oikeutta.